CELEX: 52017JC0005
Language: hu
Date: 2017-02-03
Title: Együttes javaslat A TANÁCS HATÁROZATA az Európai Unió nevében az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodás által létrehozott Együttműködési Tanácsban az Együttműködési Tanács, az Együttműködési Bizottság, a szakosodott albizottságok és egyéb testületek működési szabályzatai tekintetében elfogadandó álláspontról

EURÓPAI BIZOTTSÁG
            Brüsszel, 2017.2.3.
            JOIN(2017) 5 final
            2017/0019(NLE)
            Együttes javaslat
            A TANÁCS HATÁROZATA
            az Európai Unió nevében az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodás által létrehozott Együttműködési Tanácsban az Együttműködési Tanács, az Együttműködési Bizottság, a szakosodott albizottságok és egyéb testületek működési szabályzatai tekintetében elfogadandó álláspontról 
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               (1) Az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodás (a továbbiakban: a megállapodás) 281. cikkének (3) bekezdése előírja a megállapodás teljes egészében vagy részben történő ideiglenes alkalmazását. Az Európai Unió és a Kazah Köztársaság közötti megállapodás ideiglenes alkalmazása 2016. május 1-jén vette kezdetét.
            
            
               (2) Az Európai Unió és a Kazah Köztársaság közötti Együttműködési Tanács a 2016. október 6-án megrendezett ülésén arról határozott, hogy az eljárási szabályzatát szóbeli jegyzékváltás formájában fogadja el. Az eljárási szabályzat meghatározza az Együttműködési Tanács működését, ideértve az ülések előkészítésének és lebonyolításának módját is.
            
            
               (3) Az Együttműködési Tanácsot feladatai végrehajtásában Együttműködési Bizottság segíti. Az Együttműködési Tanács dönthet olyan szakosodott albizottság vagy egyéb testület létrehozásáról, amely segítheti feladatai végrehajtásában.
            
            
               (4) Az Együttműködési Tanács vámügyi együttműködési albizottságot hoz létre.
            
            
               (5) Az Európai Bizottság és az Unió külügyi és biztonságpolitikai főképviselője együttes javaslatán alapuló tanácsi határozatra van szükség az Együttműködési Tanács által az első ülésén a saját, az Együttműködési Bizottság, valamint az Együttműködési Tanács által létrehozott szakosodott albizottságok és egyéb testületek eljárási szabályzatával kapcsolatban elfogadandó álláspont meghatározása érdekében.
            
            
               2017/0019 (NLE)
            
            
               Együttes javaslat
            
            
               A TANÁCS HATÁROZATA
            
            
               az Európai Unió nevében az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodás által létrehozott Együttműködési Tanácsban az Együttműködési Tanács, az Együttműködési Bizottság, a szakosodott albizottságok és egyéb testületek működési szabályzatai tekintetében elfogadandó álláspontról 
            
            
               AZ EURÓPAI UNIÓ TANÁCSA,
            
            
               tekintettel az Európai Unióról szóló szerződésre és különösen annak 37. cikkére,
            
            
               tekintettel az Európai Unió működéséről szóló szerződésre és különösen annak 207. és 209. cikkére, összefüggésben a 218. cikke (9) bekezdésével,
            
            
               tekintettel az Európai Bizottságnak és az Unió külügyi és biztonságpolitikai főképviselőjének együttes javaslatára,
            
            
               mivel:
            
            
               (1)Az egyrészről az Európai Unió és tagállamaik, másrészről a Kazah Köztársaság közötti megerősített partnerségi és együttműködési megállapodás
                  1
                (a továbbiakban: a megállapodás) 281. cikkének (3) bekezdése előírja a megállapodás teljes egészében vagy részben történő ideiglenes alkalmazását.
            
            
               (2)Az (EU) 2016/123 tanácsi határozat
                  2
                3. cikke megállapítja, hogy a megállapodás mely részeit kell ideiglenesen alkalmazni. A megállapodás 2016. május 1-jétől ideiglenesen alkalmazandó.
            
            
               (3)A megállapodás 268. cikkének (7) bekezdése értelmében az Együttműködési Tanács maga állapítja meg eljárási szabályzatát.
            
         
         
            
               (4)A megállapodás 268. cikkének (6) bekezdése és 269. cikkének (3) bekezdése értelmében az Együttműködési Tanács és az Együttműködési Bizottság elnöki tisztét az Európai Unió képviselője és a Kazah Köztársaság képviselője felváltva tölti be.
            
            
               (5)A megállapodás 269. cikkének (1) bekezdése értelmében az Együttműködési Tanácsot feladatai végrehajtásában Együttműködési Bizottság segíti.
            
            
               (6)A megállapodás 269. cikkének (7) bekezdése értelmében az Együttműködési Tanács eljárási szabályzatában meghatározza az Együttműködési Bizottság, valamint az Együttműködési Tanács által létrehozott albizottságok vagy testületek feladatait és működését.
            
            
               (7)A megállapodás 269. cikkének (5) bekezdése értelmében az Együttműködési Bizottság különleges formációban ülésezhet a III. címmel (Kereskedelem és üzleti tevékenység) kapcsolatos, vonatkozó kérdések kezelése érdekében. A megállapodás 269. cikkének (6) bekezdése értelmében az Együttműködési Tanács dönthet olyan szakosodott albizottság vagy egyéb testület létrehozásáról, amely segítheti feladatai ellátásában. Az Együttműködési Tanács meghatározza az ilyen albizottságok vagy testületek összetételét, feladatait és működésének módját.
            
            
               (8)A megállapodás 268. cikkének (1) bekezdése értelmében az Együttműködési Tanács felügyeli és rendszeresen felülvizsgálja e megállapodás végrehajtását. A megállapodás 268. cikkének (4) bekezdésével összhangban az Együttműködési Tanács bármely jogkörét – ideértve a kötelező érvényű döntések meghozatalára vonatkozó jogkört is – átruházhatja az Együttműködési Bizottságra. A megállapodás 268. cikkének (3) bekezdése értelmében az Együttműködési Tanács hatáskörrel rendelkezik e megállapodás mellékleteinek – a Felek közötti konszenzus alapján történő – frissítésére vagy módosítására, a III. címben (Kereskedelem és üzleti tevékenység) foglalt konkrét rendelkezések sérelme nélkül.
            
            
               (9)A megállapodás 25. cikkének (3) bekezdése értelmében az Együttműködési Tanács vámügyi együttműködési albizottságot hoz létre. A megállapodás 2. fejezetében szabályozott kérdésekben rendszeres párbeszédre kerül sor. Az Együttműködési Bizottság szabályokat állapíthat meg az ilyen párbeszéd lebonyolítására, a megállapodás 25. cikkének (4) bekezdésében meghatározottak szerint.
            
            
               (10)A megállapodás hatékony végrehajtásának biztosítása érdekében az Együttműködési Tanács, az Együttműködési Bizottság és az albizottságok eljárási szabályzatát mielőbb el kell fogadni.
            
            
               (11)Az Európai Unió által az Együttműködési Tanácsban képviselendő álláspontnak ezért a csatolt határozattervezeteken kell alapulnia,
            
            
               ELFOGADTA EZT A HATÁROZATOT:
            
            
               1. cikk
            
            
               (1)Az Európai Unió által az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodás 268. cikkének (1) bekezdése által létrehozott Együttműködési Tanácsban képviselendő álláspontnak az Együttműködési Tanács e határozathoz csatolt határozattervezetein kell alapulnia a következők tekintetében:
            
            
               –az Együttműködési Tanács, az Együttműködési Bizottság, a szakosodott albizottságok és az egyéb testületek eljárási szabályzatának elfogadása,
            
            
               –a jogérvényesüléssel, szabadsággal és biztonsággal foglalkozó albizottság, az energiaüggyel, közlekedéssel, környezetvédelemmel és éghajlatváltozással foglalkozó albizottság, továbbá a vámügyi együttműködési albizottság létrehozása.
            
            
               (2)Az Uniót az Együttműködési Tanácsban képviselő személyek az Európai Unió Tanácsa további határozata nélkül elfogadhatnak kisebb módosításokat az Együttműködési Tanács határozattervezeteihez.
            
            
               2. cikk
            
            
               Az Együttműködési Tanács elnöki tisztét az Unió részéről az Unió külügyi és biztonságpolitikai főképviselője – a Szerződés által meghatározott felelősségével összhangban és mint a Külügyek Tanácsának elnöke – tölti be.
            
            
               3. cikk
            
            
               Ez a határozat az elfogadásának napján lép hatályba.
            
            
            
               Kelt Brüsszelben, -án/-én.
            
         
         
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 29., 2016.2.4., 3. o.
               
               
                  
                     (2)
                  A Tanács (EU) 2016/123 határozata az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodásnak az Európai Unió nevében történő aláírásáról és az ideiglenes alkalmazásáról (HL L 29., 2016.2.4., 1. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2017.2.3.
            JOIN(2017) 5 final
            MELLÉKLETEK
            a következőhöz:
            Együttes javaslatA Tanács határozata
            az Európai Unió nevében az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodás által létrehozott Együttműködési Tanácsban az Együttműködési Tanács, az Együttműködési Bizottság, a szakosodott albizottságok és egyéb testületek működési szabályzatai tekintetében elfogadandó álláspontról
            
               
         
         
            
               I. MELLÉKLET
            
            
            
               AZ EU–KAZAH KÖZTÁRSASÁG 
                  EGYÜTTMŰKÖDÉSI TANÁCS
            
            
               1/2017. SZ. HATÁROZATA
            
            
               a saját és az Együttműködési Bizottság, a szakosodott albizottságok és az egyéb testületek eljárási szabályzatának elfogadásáról
               
            
               Az EU–KAZAH KÖZTÁRSASÁG EGYÜTTMŰKÖDÉSI TANÁCS,
            
            
               tekintettel az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodásra
                  1
                (a továbbiakban: a megállapodás) és különösen 268. cikkére,
            
            
               mivel:
            
            
               (1)A megállapodás egyes részei 2016. május 1-jétől ideiglenesen alkalmazandók, a megállapodás 281. cikkének (3) bekezdésével összhangban.
            
            
               (2)A megállapodás 268. cikkének (7) bekezdése értelmében az Együttműködési Tanács maga állapítja meg eljárási szabályzatát.
            
            
               (3)A megállapodás 269. cikkének (1) bekezdése értelmében az Együttműködési Tanácsot feladatai végrehajtásában Együttműködési Bizottság segíti.
            
            
               (4)A megállapodás 269. cikkének (6) bekezdése értelmében az Együttműködési Tanács dönthet olyan szakosodott albizottság vagy egyéb testület létrehozásáról, amely segítheti feladatai ellátásában, valamint meghatározza az ilyen albizottságok vagy testületek összetételét, feladatait és működésének módját.
            
            
               (5)A megállapodás 25. cikkének (3) bekezdése értelmében az Együttműködési Tanács vámügyi együttműködési albizottságot hoz létre.
            
            
               (6)A megállapodás 269. cikkének (7) bekezdése értelmében az Együttműködési Tanács eljárási szabályzatában meghatározza az Együttműködési Bizottság, valamint az Együttműködési Tanács által létrehozott albizottságok vagy testületek feladatait és működését.
            
            
               (7)Az Együttműködési Tanács a 2016. október 6-án Brüsszelben megrendezett ülésén arról határozott, hogy az eljárási szabályzatát szóbeli jegyzékváltás formájában fogadja el.
            
            
               ELFOGADTA EZT A HATÁROZATOT:
            
            
               1. cikk
            
            
               Az Együttműködési Tanács és az Együttműködési Bizottság, a szakosodott albizottságok és egyéb testületek eljárási szabályzata – amelyek az I., illetve II. mellékletben találhatók – ezennel elfogadásra kerül.
            
            
               2. cikk
            
         
         
            
               Ez a határozat az elfogadásának napján lép hatályba.
            
            
            
                  az Együttműködési Tanács részéről
                     
                  az elnök
            
            
            
               A. MELLÉKLET
            
            
               AZ EGYÜTTMŰKÖDÉSI TANÁCS ELJÁRÁSI SZABÁLYZATA
            
            
               1. cikk
            
            
               Általános rendelkezések
            
            
               1.
                     A megállapodás 268. cikkének (1) bekezdésével összhangban létrehozott Együttműködési Tanács a megállapodás 268. cikkében előírt feladatokat végzi.
            
            
               2.
                     A megállapodás 268. cikkének (5) bekezdése szerint az Együttműködési Tanács a Felek képviselőiből áll. Az Együttműködési Tanács összetételénél figyelembe kell venni az adott ülésen tárgyalandó konkrét kérdéseket. Az Együttműködési Tanács miniszteri szinten ülésezik.
            
            
               3.
                     A megállapodás 268. cikkének (2) bekezdése szerint és a megállapodás célkitűzéseinek megvalósítása érdekében az Együttműködési Tanács hatáskörrel rendelkezik, hogy a Felekre nézve kötelező erejű határozatokat hozzon. Az Együttműködési Tanács megfelelő intézkedéseket hoz határozatainak végrehajtása érdekében, szükség esetén felhatalmazva a megállapodás értelmében létrehozott külön testületeket, hogy a nevében fellépjenek. Az Együttműködési Tanács ajánlásokat is tehet. Az Együttműködési Tanács a Felek közötti megállapodással fogadja el határozatait és ajánlásait, az azok elfogadására vonatkozó belső eljárások lezárulását követően. Az Együttműködési Tanács bármely jogkörét átruházhatja az Együttműködési Bizottságra.
            
            
               4.
                     Az ezen eljárási szabályzatban szereplő „Felek” meghatározása megfelel a megállapodás 285. cikkében szereplő meghatározásnak.
            
            
               2. cikk
            
            
               Elnökség
            
            
               Az Együttműködési Tanács elnökségét 12 hónapos időtartamra a Felek felváltva töltik be. Az első elnökségi időszak az Együttműködési Tanács első ülésének időpontjában kezdődik és ugyanazon év december 31. napjával ér véget.
            
            
               3. cikk
            
            
               Ülések
            
            
               1.
                     Az Együttműködési Tanács évente egyszer, valamint ha a körülmények úgy kívánják, a Felek közös megegyezésével ülésezik. Ha a Felek másképp nem állapodnak meg, az Együttműködési Tanács ülését az Európai Unió Tanácsa üléseinek szokásos helyszínén tartja.
            
            
               2.
                     Az Együttműködési Tanács minden ülését a Felek közötti megállapodás szerinti időpontban tartja.
            
            
               3.
                     Az Együttműködési Tanács üléseit az Együttműködési Tanács titkárai az Együttműködési Tanács elnökének egyetértésével, közösen hívják össze legkésőbb az ülések időpontját 30 naptári nappal megelőzően.
            
         
         
            
               4. cikk
            
            
               Képviselet
            
            
               1.
                     Az Együttműködési Tanács tagjai, ha nem tudnak megjelenni, képviseltethetik magukat. Amennyiben egy tag valamely ülésen képviseltetni kívánja magát, írásban közölnie kell az Együttműködési Tanács elnökével a képviselője nevét az ülést megelőzően.
            
            
               2.
                     Az Együttműködési Tanács tagjának képviselője e tag minden jogát gyakorolja.
            
            
               5. cikk
            
            
               Küldöttségek
            
            
               1.
                     Az Együttműködési Tanács tagjait tisztviselők kísérhetik. Az Együttműködési Tanács elnökét az Együttműködési Tanács titkársága útján minden ülés előtt tájékoztatni kell a Felek küldöttségének tervezett összetételéről.
            
            
               2.
                     Az Együttműködési Tanács a Felek közötti megállapodás útján megfigyelőként vagy egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti az ülésein való részvételre. A Feleknek meg kell állapodniuk azokban a feltételekben, amelyek értelmében a megfigyelők részt vehetnek az üléseken.
            
            
               6. cikk
            
            
               Titkárság
            
            
               Az Európai Unió Tanácsa Főtitkárságának tisztviselője és a Kazah Köztársaság tisztviselője együttesen járnak el az Együttműködési Tanács titkáraiként.
            
            
               7. cikk
            
            
               Levelezés
            
            
               1.
                     Az Együttműködési Tanácshoz címzett leveleket vagy az Unió, vagy a Kazah Köztársaság titkárának kell címezni, aki tájékoztatja erről a másik titkárt.
            
            
               2.
                     Az Együttműködési Tanács titkárai gondoskodnak a levelek továbbításáról az Együttműködési Tanács elnöke részére, és adott esetben azokat megküldik az Együttműködési Tanács többi tagjának.
            
            
               3.
                     Az elnöktől származó közleményeket a titkárok az elnök a nevében elküldik a címzettek részére. Az ilyen közleményeket adott esetben az Együttműködési Tanács tagjainak is megküldik.
            
            
               8. cikk
            
            
               Bizalmas ügykezelés
            
            
               Amennyiben a Felek erről másként nem határoznak, az Együttműködési Tanács ülései nem nyilvánosak. Amennyiben az egyik Fél bizalmasnak nyilvánított információkat terjeszt az Együttműködési Tanács elé, a másik Fél a szóban forgó információkat akként kezeli.
            
            
               9. cikk
            
         
         
            
               Az ülések napirendje
            
            
               1.
                     Az Együttműködési Tanács elnöke minden Együttműködési Tanácsi ülésre elkészíti a tervezett napirendet. A tervezett napirendet az Együttműködési Tanács titkárai az ülés kezdete előtt legkésőbb 15 naptári nappal eljuttatják a 7. cikkben említett címzetteknek.
            
            
               A tervezett napirend tartalmazza azokat a pontokat, amelyek napirendre történő felvételét javasolták az elnöknek az ülés előtt legkésőbb 21 naptári nappal. Az ilyen pontok azonban csak akkor kerülnek fel a tervezett napirendre, ha a hozzájuk tartozó kísérődokumentumokat a napirend elküldésének napjáig eljuttatták a titkároknak.
            
            
               2.
                     A napirendet az Együttműködési Tanács az egyes ülések kezdetén fogadja el. Amennyiben arról a Felek megállapodnak, a tervezett napirenden nem szereplő pont is felvehető a napirendre.
            
            
               3.
                     Az elnök a Felekkel való egyeztetést követően lerövidítheti az (1) bekezdésben megállapított határidőket az adott körülmény sajátosságaira való tekintettel.
            
            
               10. cikk
            
            
               Jegyzőkönyv
            
            
               1.
                     Az Együttműködési Tanács titkárai minden ülésről közös jegyzőkönyvtervezetet készítenek.
            
            
               2.
                     A jegyzőkönyvben az egyes napirendi pontok tekintetében főszabályként a következőket kell feltüntetni:
            
            
               (a)az Együttműködési Tanácsnak benyújtott dokumentumok,
            
            
               (b)az Együttműködési Tanács valamely tagjának kérésére jegyzőkönyvbe veendő nyilatkozatok; és
            
            
               (c)azon kérdések, amelyekben a Felek megállapodtak, köztük a meghozott határozatok, a megállapodás tárgyát képező nyilatkozatok, valamint az elfogadott következtetések.
            
            
               3.
                     A jegyzőkönyvtervezetet jóváhagyásra be kell nyújtani az Együttműködési Tanácsnak. Az Együttműködési Tanács a jegyzőkönyvtervezetet az annak tárgyát képező ülést követő ülésen hagyja jóvá. Ennek alternatívájaként a jegyzőkönyvtervezet jóváhagyása írásbeli eljárás útján is történhet.
            
            
               11. cikk
            
            
               Határozatok és ajánlások
            
            
               1.
                     Az Együttműködési Tanács a Felek közös megegyezésével és a vonatkozó belső eljárások lezárását követően hoz határozatokat, illetve tesz ajánlásokat.
            
            
               2.
                     Az Együttműködési Tanács írásbeli eljárás útján is hozhat határozatokat és tehet ajánlásokat, amennyiben a Felek erről megállapodnak. E célból az Együttműködési Tanács elnöke a 7. cikk szerint megküldi a határozat vagy az ajánlás tervezetét a tagoknak, legalább 21 naptári nappal az ülés megrendezése előtt. A tagok fenntartásaikat vagy módosításaikat e határidőig jelzik. Különleges körülményekre tekintettel az elnök a Felekkel való egyeztetést követően lerövidítheti e határidőt.
            
            
               3.
                     Az Együttműködési Tanács jogi aktusai a megállapodás 268. cikkének (2) bekezdése értelmében a „Határozat”, illetve „Ajánlás” címet viselik, amelyet sorszám, az elfogadásuk dátuma és a tárgyuk megjelölése követ. E határozatokat és ajánlásokat az elnök aláírásával látja el, és az Együttműködési Tanács titkárai hitelesítik. Az említett határozatokat és ajánlásokat ezen eljárási szabályzat 7. cikke szerint küldik meg. A Felek dönthetnek úgy, hogy az Együttműködési Tanács határozatait és ajánlásait hivatalos lapjukban közzéteszik.
            
            
               4.
                     Az Együttműködési Tanács minden határozata az elfogadásának napján lép hatályba, kivéve, ha a határozat vagy ajánlás másképp rendelkezik.
            
            
               12. cikk
            
         
         
            
               Nyelvek
            
            
               1.
                     Az Együttműködési Tanács hivatalos nyelve a Felek hivatalos nyelve.
            
            
               2.
                     Az Együttműködési Tanács munkanyelvei az angol és az orosz. Amennyiben erről másképp nem határoznak, az Együttműködési Tanács az említett nyelveken elkészített dokumentumok alapján folytatja tanácskozásait.
            
            
               13. cikk
            
            
               Költségek
            
            
               1.
                     A Felek mindegyike maga viseli az Együttműködési Tanács ülésein való részvételével összefüggően a személyzeti, utazási és ellátási költségeket, valamint a postai és távközlési kiadások terén felmerülő költségeket.
            
            
               2.
                     Az üléseken való tolmácsolással, valamint a dokumentumok fordításával és sokszorosításával kapcsolatos költségeket az Unió viseli.
            
            
               3.
                     Az ülések megszervezésével kapcsolatos egyéb tárgyi kiadásokat az ülést rendező Fél viseli.
            
            
               14. cikk
            
            
               Az Együttműködési Bizottság és a szakosodott albizottságok
            
            
               1.
                     A megállapodás 269. cikkének (1) bekezdésével összhangban az Együttműködési Tanácsot feladatainak végrehajtásában az Együttműködési Bizottság segíti azon területeken, amelyek tekintetében az Együttműködési Tanács jogkört ruházott rá. Az Együttműködési Bizottság a Felek képviselőiből áll, rendszerint vezető tisztviselői szinten.
            
            
               2.
                     Az Együttműködési Bizottság előkészíti az Együttműködési Tanács üléseit és tanácskozásait, adott esetben végrehajtja az Együttműködési Tanács határozatait, és általában véve biztosítja a társulási viszony folyamatosságát és a megállapodás megfelelő működését. Az Együttműködési Bizottság foglalkozik minden olyan üggyel, amelyet az Együttműködési Tanács a hatáskörébe utal, valamint amely a megállapodás végrehajtása folyamán felmerülhet. Az Együttműködési Bizottság javaslatokat vagy határozat- illetve ajánlástervezeteket terjeszt az Együttműködési Tanács elé jóváhagyásra. A megállapodás 268. cikkének (4) bekezdésével összhangban az Együttműködési Tanács bármely jogkörét – ideértve a kötelező érvényű döntések meghozatalára vonatkozó jogkört is – átruházhatja az Együttműködési Bizottságra.
            
            
               3.
                     Az Együttműködési Bizottság meghozza azokat a határozatokat és megteszi azokat az ajánlásokat, amelyeket a megállapodás számára engedélyez.
            
            
               4.
                     Azokban az esetekben, amikor a megállapodás konzultációs kötelezettséget vagy lehetőséget említ, illetve amikor a Felek közösen úgy döntenek, hogy egymással konzultációt folytatnak, a konzultációra – ha a megállapodás eltérően nem rendelkezik – az Együttműködési Bizottságon belül kerülhet sor. Amennyiben a Felek egyetértenek, a konzultáció az Együttműködési Tanácsban folytatható.
            
            
               5.
                     A megállapodás 269. cikkének (6) bekezdésével összhangban az Együttműködési Tanács dönthet olyan szakosodott albizottságok vagy egyéb testületek létrehozásáról, amelyek segíthetik feladatai ellátásában, valamint meghatározza az ilyen albizottságok vagy testületek összetételét, feladatait és működésének módját.
            
            
               6.
                     A megállapodás 25. cikkének (3) bekezdésével összhangban az Együttműködési Tanács vámügyi együttműködési albizottságot hoz létre.
            
            
               15. cikk
            
            
               Az eljárási szabályzat módosítása
            
            
               Ezen eljárási szabályzat a 11. cikk rendelkezéseinek megfelelően módosítható.
            
            
         
         
            
            
               B. MELLÉKLET
            
            
               AZ EGYÜTTMŰKÖDÉSI BIZOTTSÁG, VALAMINT AZ EGYÜTTMŰKÖDÉSI TANÁCS ÁLTAL LÉTREHOZOTT SZAKOSODOTT ALBIZOTTSÁGOK VAGY EGYÉB TESTÜLETEK ELJÁRÁSI SZABÁLYZATA
            
            
               1. cikk
            
            
               Általános rendelkezések
            
            
               1.
                     Az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodás (a továbbiakban: a megállapodás) 269. cikkének (1) bekezdésével összhangban létrehozott Együttműködési Bizottság segíti az Együttműködési Tanácsot feladatai végrehajtásában, valamint ellátja a megállapodásban előírt és az Együttműködési Tanács által ráruházott feladatokat. A megállapodás 269. cikkének (7) bekezdése értelmében az Együttműködési Tanács eljárási szabályzatában meghatározza az Együttműködési Bizottság feladatait és működését.
            
            
               2.
                     Az Együttműködési Bizottság előkészíti az Együttműködési Tanács üléseit és tanácskozásait, adott esetben végrehajtja az Együttműködési Tanács határozatát, és általában véve biztosítja a társulási viszony folyamatosságát és a megállapodás megfelelő működését. Az Együttműködési Bizottság foglalkozik minden olyan üggyel, amelyet az Együttműködési Tanács a hatáskörébe utal, valamint amely a megállapodás napi szintű végrehajtása folyamán felmerülhet. Az Együttműködési Bizottság javaslatokat vagy határozat- illetve ajánlástervezeteket nyújt be elfogadásra az Együttműködési Tanácsnak.
            
            
               3.
                     A megállapodás 269. cikkének (2) bekezdése szerint az Együttműködési Bizottság a Felek képviselőiből áll, rendszerint vezető tisztviselői szinten. E képviselők az adott ülésen tárgyalandó konkrét ügyekért felelősek. Ezen eljárási szabályzat 2. cikkével összhangban az Együttműködési Tanács elnöki tisztségét az Unió részéről az Európai Külügyi Szolgálat képviselője, a Kazah Köztársaság részéről a Kazah Köztársaság Külügyminisztériumának képviselője látja el. Az üléseken részt vesznek az Európai Bizottság képviselői is.
            
            
               4.
                     A megállapodás 269. cikkének (5) bekezdése szerint, amennyiben az Együttműködési Bizottság különleges összetételben (kereskedelmi formációban) ülésezik a III. címmel (Kereskedelem és üzleti tevékenység) kapcsolatos kérdések kezelésére, összetételét tekintve az Európai Bizottság és a Kazah Köztársaság kereskedelemmel és kereskedelemmel kapcsolatos ügyekért felelős magas beosztású tisztviselőiből áll. Ezen eljárási szabályzat 2. cikkével összhangban a kereskedelmi formációban ülésező Együttműködési Bizottság elnöki tisztségét az Európai Bizottság vagy a Kazah Köztársaság kereskedelemmel és kereskedelemmel kapcsolatos ügyekért felelős képviselője látja el. Az üléseken az Európai Külügyi Szolgálat képviselője, és adott esetben az Európai Bizottság más szolgálatainak képviselői is részt vesznek.
            
            
               5.
                     A megállapodás 269. cikkének (4) bekezdésében előírtak szerint az Együttműködési Bizottság határozatelfogadási jogkörrel rendelkezik a megállapodásban előírt esetekben, valamint azon területeken, amelyek tekintetében az Együttműködési Tanács jogkört ruházott rá. Ezek a határozatok kötelező érvényűek a Felekre nézve, akik megteszik az azok végrehajtásához szükséges intézkedéseket. Az Együttműködési Bizottság a Felek egyetértésével fogadja el határozatait, az elfogadásra vonatkozó belső eljárások lezárulása után.
            
            
               6.
                     Az ezen eljárási szabályzatban szereplő Feleket a megállapodás 285. cikkének megfelelően kell meghatározni.
            
            
               2. cikk
            
            
               Elnökség
            
            
               Az Együttműködési Bizottság elnökségét 12 hónapos időtartamra a Felek felváltva töltik be. Az első elnökségi időszak az Együttműködési Tanács első ülésének időpontjában kezdődik és ugyanazon év december 31. napjával ér véget.
            
            
               3. cikk
            
            
               Ülések
            
            
               1.
                     A Felek eltérő megállapodásának hiányában az Együttműködési Bizottság rendszeresen, évente legalább egy alkalommal ülésezik. Az Együttműködési Bizottság bármelyik Fél kérésére külön ülést tarthat, amennyiben a Felek erről megállapodnak.
            
            
               2.
                     Az Együttműködési Bizottság üléseit az elnök hívja össze a Felek megállapodása szerinti helyszínen és időpontban. Ha a Felek nem állapodnak meg másként, az ülés összehívásáról szóló értesítést az Együttműködési Bizottság titkársága az ülés kezdete előtt legkésőbb 28 naptári nappal megküldi az érintetteknek.
            
            
               3.
                     A kereskedelmi formációban ülésező Együttműködési Bizottság évente legalább egy alkalommal ülésezik, valamint ha a körülmények úgy kívánják. Az üléseket a kereskedelmi formációban ülésező Együttműködési Bizottság elnöke hívja össze a Felek megállapodása szerinti helyszínen, időpontban és eszközökkel. Ha a Felek nem állapodnak meg másként, az ülés összehívásáról szóló értesítést a kereskedelmi formációban ülésező Együttműködési Bizottság titkársága az ülés kezdete előtt legkésőbb 15 naptári nappal küldi meg.
            
            
               4.
                     Az Együttműködési Bizottság rendes ülését lehetőség szerint kellő idővel az Együttműködési Tanács rendes ülése előtt kell összehívni.
            
         
         
            
               5.
                     Az Együttműködési Bizottság ülései kivételesen és a Felek egyetértésével technológiai eszköz útján, például videokonferencia formájában is megtarthatók.
            
            
               4. cikk
            
            
               Küldöttségek
            
            
               A Feleket minden ülés előtt az Együttműködési Bizottság titkársága útján tájékoztatni kell az ülésen részt vevő küldöttségek tervezett összetételéről.
            
            
               5. cikk
            
            
               Titkárság
            
            
               1.
                     Az Európai Külügyi Szolgálat és a Kazah Köztársaság Külügyminisztériumának egy-egy tisztviselője közösen gyakorolja az Együttműködési Bizottság titkári tisztségét. A titkársági feladatokat közösen, a kölcsönös bizalom és az együttműködés szellemében látják el, amennyiben ezen eljárási szabályzat eltérően nem rendelkezik.
            
            
               2.
                     A kereskedelmi formációban ülésező Együttműködési Bizottság titkári feladatait az Európai Bizottság és a Kazah Köztársaság egy-egy, a kereskedelemmel és kereskedelemmel kapcsolatos ügyekért felelős tisztviselője látja el közösen.
            
            
               6. cikk
            
            
               Levelezés
            
            
               1.
                     Az Együttműködési Bizottsághoz címzett leveleket valamelyik Fél titkárának kell küldeni, aki tájékoztatja erről a másik titkárt.
            
            
               2.
                     Az Együttműködési Bizottságnak címzett leveleket az Együttműködési Bizottság titkársága az Együttműködési Bizottság elnökéhez továbbítja, és amennyiben indokolt, a 7. cikkben említett dokumentumokként küldi meg.
            
            
               3.
                     Az elnöktől származó leveleket a titkárság az elnök a nevében megküldi a Feleknek. Az ilyen leveleket – adott esetben – a 7. cikkel összhangban kell megküldeni.
            
            
               7. cikk
            
            
               Dokumentumok
            
            
               1.
                     A dokumentumokat az Együttműködési Bizottság titkárai útján kell megküldeni.
            
            
               2.
                     A Fél megküldi dokumentumait a titkárának, aki e dokumentumokat továbbítja a másik Fél titkárának.
            
            
               3.
                     Az Unió titkára megküldi ezeket a dokumentumokat az Unió felelős képviselőinek, és az ilyen levelezésből rendszeresen másolatot küld a Kazah Köztársaság titkárának.
            
            
               4.
                     A Kazah Köztársaság titkára megküldi ezeket a dokumentumokat a Kazah Köztársaság felelős képviselőinek, és az ilyen levelezésből rendszeresen másolatot küld az Unió titkárának.
            
            
               8. cikk
            
         
         
            
               Bizalmas ügykezelés
            
            
               Amennyiben a Felek erről másként nem határoznak, az Együttműködési Bizottság ülései nem nyilvánosak. Amennyiben az egyik Fél bizalmasnak nyilvánított információkat terjeszt az Együttműködési Bizottság elé, a másik Fél a szóban forgó információkat akként kezeli.
            
            
               9. cikk
            
            
               Az ülések napirendje
            
            
               1.
                     Az Együttműködési Bizottság titkársága a Felek javaslatai alapján összeállítja az egyes együttműködési bizottsági ülések tervezett napirendjét valamint a 10. cikkben előírt operatív következtetések tervezetét. A tervezett napirend azokat a pontokat tartalmazza, amelyeknek napirendbe való felvételére az Együttműködési Bizottság titkársága valamelyik Féltől felkérést kapott. A Felek a napirendben szereplő pontokat vonatkozó dokumentumokkal támasztják alá, melyeket az ülés kezdete előtt legkésőbb 21 naptári nappal küldenek meg.
            
            
               2.
                     A tervezett napirendet a vonatkozó dokumentumokkal együtt – a 7. cikkel összhangban – az ülés kezdete előtt legkésőbb 15 naptári nappal meg kell küldeni.
            
            
               3.
                     A napirendet az Együttműködési Bizottság fogadja el minden ülés elején. A Felek egyetértésével a napirendbe a tervezett napirenden kívüli pontokat is fel lehet venni.
            
            
               4.
                     Az Együttműködési Bizottság ülésének elnöke a másik Fél egyetértésével az egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti eseti alapon az ülésein való részvételre. A Felek biztosítják, hogy a megfigyelők vagy szakértők tiszteletben tartják a titoktartási követelményeket.
            
            
               5.
                     Különleges körülményekre tekintettel az Együttműködési Bizottság ülésének elnöke a Felekkel való egyeztetést követően lerövidítheti az (1) és (2) bekezdésben meghatározott határidőket.
            
            
               10. cikk
            
            
               Jegyzőkönyv és operatív következtetések
            
            
               1.
                     Az Együttműködési Bizottság titkárai az Együttműködési Bizottság minden üléséről közös jegyzőkönyvtervezetet készítenek.
            
            
               2.
                     A jegyzőkönyvben az egyes napirendi pontok tekintetében főszabályként a következőket kell feltüntetni:
            
            
               (a)az ülés résztvevőinek jegyzéke, az őket kísérő tisztviselők jegyzéke, és az ülésen részt vett megfigyelők vagy szakértők jegyzéke;
            
            
               (b)az Együttműködési Bizottságnak benyújtott iratok;
            
            
               (c)az Együttműködési Bizottság kérésére jegyzőkönyvbe veendő nyilatkozatok; és
            
            
               (d)az ülés operatív következtetései a (4) bekezdésben előírtaknak megfelelően.
            
            
               3.
                     A jegyzőkönyvtervezet benyújtásra kerül az Együttműködési Bizottsághoz a következő ülésén történő jóváhagyásra. Ennek alternatívájaként a jegyzőkönyvtervezet jóváhagyása írásbeli eljárás útján is történhet. Az Együttműködési Bizottság kereskedelmi formációjának jegyzőkönyvtervezetét az egyes üléseket követő 28 naptári napon belül kell jóváhagyni. A jegyzőkönyvtervezetről másolatot kell küldeni a 7. cikkben említett valamennyi címzett részére.
            
            
               4.
                     Az Együttműködési Bizottság elnöki tisztségét betöltő Fél titkára elkészíti minden ülés operatív következtetéseinek tervezetét. Az operatív következtetések tervezetét a napirenddel együtt megküldik a Feleknek, rendes esetben a következő ülés kezdete előtt legkésőbb 15 naptári nappal. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, az Együttműködési Bizottság elfogadja az operatív következtetéseket, amelyek tükrözik a Felek nyomon követési intézkedéseit. Egyeztetés után az operatív következtetéseket csatolni kell a jegyzőkönyvhöz, és végrehajtásukat az Együttműködési Bizottság valamelyik ezt követő ülésén át kell tekinteni. Ennek céljából az Együttműködési Bizottság sablont fogad el, amely valamennyi intézkedési pontra vonatkozóan lehetővé teszi a nyomon követést egy konkrét határidővel.
            
            
               11. cikk
            
         
         
            
               Határozatok és ajánlások
            
            
               1.
                     Azon különös esetekben, amikor a megállapodás határozathozatali jogkört ruház az Együttműködési Bizottságra, vagy amikor e jogkör az Együttműködési Tanács által adott felhatalmazáson alapul, az Együttműködési Bizottság határozatot hoz. Határozatok hozatalára és ajánlások tételére a Felek közös megegyezésével és a vonatkozó belső eljárások lezárását követően kerülhet sor. Az Együttműködési Bizottság elnöke minden határozatot és ajánlást aláírásával lát el, és azokat az Együttműködési Bizottság titkárai hitelesítik.
            
            
               2.
                     Az Együttműködési Bizottság írásbeli eljárás útján is hozhat határozatokat és tehet ajánlásokat, amennyiben a két Fél megegyezik erről. Az írásbeli eljárás a titkárok közötti hivatalos jegyzékváltásból áll, akik a Felek egyetértésével járnak el. E célból a javaslat szövegét a 7. cikk szerint kell megküldeni a javaslattal kapcsolatos fenntartások, illetve módosítások közlésére nyitva álló, 21 naptári napnál nem rövidebb határidőn belül. Különleges körülményekre tekintettel az elnök a Felekkel való egyeztetést követően lerövidítheti az ebben a bekezdésben meghatározott határidőket. Miután megállapodtak az adott határozat vagy ajánlás szövegéről, azt az elnök írja alá és a titkárok hitelesítik.
            
            
               3.
                     Az Együttműködési Bizottság jogi aktusai a „Határozat”, illetve „Ajánlás” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.
            
            
               4.
                     A határozatokat és ajánlásokat a Feleknek megküldik.
            
            
               5.
                     A Felek dönthetnek úgy, hogy az Együttműködési Bizottság határozatait és ajánlásait hivatalos lapjukban közzéteszik.
            
            
               12. cikk
            
            
               Jelentések
            
            
               Az Együttműködési Bizottság az Együttműködési Tanács minden rendes ülésén beszámol az Együttműködési Tanácsnak mind a saját, mind a szakosodott albizottságai és egyéb testületei tevékenységéről.
            
            
               13. cikk
            
            
               Nyelvek
            
            
               1.
                     Az Együttműködési Bizottság hivatalos nyelvei a Felek hivatalos nyelvei.
            
            
               2.
                     Az Együttműködési Bizottság munkanyelvei az angol és az orosz. Amennyiben erről másképp nem határoznak, az Együttműködési Bizottság az említett nyelveken elkészített dokumentumok alapján folytatja tanácskozásait.
            
            
               14. cikk
            
            
               Költségek
            
            
               1.
                     A Felek mindegyike maga viseli az Együttműködési Bizottság ülésein való részvételével összefüggően a személyzeti, utazási és ellátási költségeket, valamint a postai és távközlési kiadások terén felmerülő költségeket.
            
            
               2.
                     Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó Fél viseli.
            
            
               3.
                     Az üléseken való tolmácsolással, valamint a dokumentumoknak a 13. cikk (1) bekezdése szerint angol és orosz nyelvre, illetve e nyelvekről történő fordításával kapcsolatos kiadásokat az ülésnek otthont adó Fél viseli.
            
            
               Más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli.
            
            
               4.
                     Amennyiben a dokumentumokat az Unió hivatalos nyelveire le kell fordítani, az azzal járó kiadásokat az Unió viseli.
            
         
         
            
               15. cikk
            
            
               Az eljárási szabályzat módosítása
            
            
               Ezen eljárási szabályzatot az Együttműködési Tanács határozatával lehet módosítani a megállapodás 268. cikkének (1) bekezdésével összhangban.
            
            
               16. cikk
            
            
               Szakosodott albizottságok vagy egyéb testületek
            
            
               1.
                     Amennyiben a megállapodás eltérően nem rendelkezik, illetve az Együttműködési Tanácsban másként nem állapodnak meg, ezen eljárási szabályzatot kell értelemszerűen alkalmazni minden albizottságra vagy egyéb testületre.
            
            
               2.
                     Az albizottságok a saját illetékességi területükön többek között:
            
            
               a) véleményt cserélnek bármely, kölcsönös érdeklődésre számot tartó kérdésről, beleértve a jövőbeni intézkedéseket és az azok végrehajtásához és alkalmazásához szükséges forrásokat is;
            
            
               b) rendszeres konzultációkat tartanak és felügyelik a megállapodás végrehajtását;
            
            
               c) gyakorlati megoldásokat és intézkedéseket fogadnak el a megállapodásban meghatározott kérdésekben;
            
            
               d) ajánlásokat tesznek;
            
            
               e) amennyiben felhatalmazást kaptak az Együttműködési Tanácstól, annak nevében eljárnak a határozatainak végrehajtása érdekében az Együttműködési Tanács eljárási szabályzata 1. cikkének (3) bekezdésével összhangban.
            
            
               3.
                     Az albizottságok vagy egyéb testületek üléseit rugalmasan lehet megtartani szükség esetén, akár személyesen, Brüsszelben, a Kazah Köztársaságban vagy például videokonferencia segítségével. Az albizottságoknak vagy egyéb testületeknek platformként kell működniük az előrelépés figyelemmel kíséréséhez, az e folyamat során felmerülő egyes kérdések és kihívások megvitatásához, valamint az ajánlások és operatív következtetések megfogalmazásához.
            
            
               4.
                     Az Együttműködési Bizottság titkárságának másolatot kell kapnia az albizottságokkal vagy egyéb testületekkel kapcsolatos valamennyi lényeges levélről, dokumentumról és közleményről.
            
            
            
               17. cikk
            
            
               Ezen eljárási szabályzat a kereskedelmi formációban ülésező Együttműködési Bizottságra értelemszerűen alkalmazandó, amennyiben ettől eltérően nem rendelkeznek.
            
            
            
            
               2. MELLÉKLET
            
         
         
            
            
               AZ EU–KAZAH KÖZTÁRSASÁG 
                  EGYÜTTMŰKÖDÉSI TANÁCS
            
            
               2/2017. SZ. HATÁROZATA
            
            
               három szakosodott albizottság létrehozásáról
            
            
               AZ EU–KAZAH KÖZTÁRSASÁG EGYÜTTMŰKÖDÉSI TANÁCS,
            
            
               Tekintettel az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodásra
                  2
                (a továbbiakban: a megállapodás) és különösen 269. cikke (6) bekezdésére,
            
            
               mivel:
            
            
               (1)A megállapodás egyes részei 2016. május 1-jétől ideiglenesen alkalmazandók, a megállapodás 281. cikkének (3) bekezdésével összhangban.
            
            
               (2)A megállapodás 269. cikkének (6) bekezdése értelmében az Együttműködési Tanács dönthet olyan szakosodott albizottság vagy egyéb testület létrehozásáról, amely segítheti feladatai ellátásában.
            
            
               (3)A megállapodás 25. cikkének (3) bekezdése értelmében az Együttműködési Tanács vámügyi együttműködési albizottságot hoz létre.
            
            
               (4)Annak érdekében, hogy a megállapodás ideiglenes alkalmazásának hatálya alá tartozó kulcsfontosságú területeken lehetővé váljon a szakértői szintű eszmecsere, két szakosodott albizottságot kell létrehozni.
            
            
               (5)Biztosítani kell, hogy a Felek egyetértésével az albizottságok jegyzéke módosítható legyen,
            
            
               ELFOGADTA EZT A HATÁROZATOT:
            
            
               1. cikk
            
            
               Létrehozásra kerülnek a mellékletben felsorolt szakosodott albizottságok.
            
            
               2. cikk
            
            
               A mellékletben felsorolt szakosodott albizottságok eljárási szabályzatát az EU–Kazah Köztársaság Együttműködési Tanács 1/2017. sz. határozatával elfogadott, az Együttműködési Bizottság és a szakosodott albizottságok eljárási szabályzatának 16. cikke szabályozza.
            
            
               3. cikk
            
            
               A Felek egyetértésével módosítható a szakosodott albizottságok mellékletben foglalt jegyzéke.
            
            
               4. cikk
            
         
         
            
               Ez a határozat az elfogadásának napján lép hatályba.
            
            
               Kelt …, 
            
            
               
                     az Együttműködési Tanács részéről
               
               
                     az elnök
               
            
            
            
               A. MELLÉKLET
            
            
               A SZAKOSODOTT ALBIZOTTSÁGOK JEGYZÉKE
            
            
            
               (1)A jogérvényesüléssel, a szabadsággal és a biztonsággal foglalkozó albizottság
            
            
               (2)Az energiaüggyel, közlekedéssel, környezetvédelemmel és éghajlatváltozással foglalkozó albizottság
            
            
               (3)A vámügyi együttműködési albizottság
            
            
            
         
         
            
                  
                     (1)
                  HL L 29., 2016.2.4., 3. o.
               
               
                  
                     (2)
                  HL L 29., 2016.2.4., 3. o.